Clonazepam

Clonazepam, dem sell under de brand name Klonopin among odas, be a benzodiazepine medication dem use to prevent den treat anxiety disorders, seizures, bipolar mania, agitation dem associate plus psychosis, obsessive–compulsive disorder (OCD), den akathisia. E be a long-acting benzodiazepine. E dey possess anxiolytic, anticonvulsant, sedative, hypnotic, den skeletal muscle relaxant properties. Dem typically dey take am orally (dem swallow by mouth) buh dem sanso use am intravenously. Effects dey begin within one hour den last between eight den twelve hours in adults.

Common side effects fi include sleepiness, weakness, poor coordination, difficulty concentrating, den agitation. Clonazepam sanso fi decrease memory formation. Long-term use fi result in tolerance, dependence, den life-threatening withdrawal symptoms if e stop abruptly. Dependence dey occur insyd one-third of people wey take benzodiazepines for longer dan four weeks. De risk of suicide increase, particularly insyd people wey already be depressed. Use during pregnancy fi result in harm to de fetus. Clonazepam dey bind to GABAA receptors, thus dey increase de effect of de chief inhibitory neurotransmitter γ-aminobutyric acid (GABA).

Na dem patent clonazepam insyd 1960, dem market am insyd 1964, wey e go on sale insyd 1975 insyd de United States from Roche. E be available as a generic medication. Insyd 2023, na e be de 62nd most commonly prescribed medication insyd de United States, plus more dan 10million prescriptions. Insyd chaw areas of de world, dem commonly dey use am as a recreational drug.

 References 

 External links 

Category:2-Chlorophenyl compounds
Category:Anxiolytics
Category:Benzodiazepines
Category:Euphoriants
Category:Glycine receptor antagonists
Category:Drugs wey Hoffmann-La Roche develop
Category:Drugs wey Genentech develop
Category:Hallucinogen antidotes
Category:Lactams
Category:Nitrobenzodiazepines
Category:Translated from MDWiki